ಸುನೀತಾ ವಿಲಿಯಮ್ಸ್

**ಸುನಿತಾ ವಿಲಿಯಮ್ಸ್** (ಪುಟ್ಟಿನೆ ಸೆಪ್ಟೆಂಬರ್ ೧೯, ೧೯೬೫) ಒರ್ತಿ ಅಮೇರಿಕದ ನೌಕಾಪಡೆತ ಅಧಿಕಾರಿ ಬುಕ್ಕೊ ನಾಸಾದ ಗಗನಯಾತ್ರಿ. ಅಂತರರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರೊಗು ಎಕ್ಸ್‌ಪೆಡಿಷನ್ 14|ದಂಡಯಾತ್ರೆ ೧೪ ಮಿಷನ್ ಡ್ ಗಗನಯಾತ್ರಿಲೆಡ್ ಒರ್ತಿಯೆ ಆದ್ ಆರ್ ಆಯ್ಕೆ ಆಯೆರ್. ಅಯಿರ್ದ್ ಬುಕ್ಕೊ ನನೊಂಜಿ ಸರ್ತಿ ಎಕ್ಸ್ ಪೆಡಿಷನ್ ೧೫ ಡ್ ಲಾ ಬಳಕೆ ಆಂಡ್. ಒರ್ತಿ ಪೊಣ್ಣು ಬಾಹ್ಯಾಕಾಶೊಡು ಅತಿ ಜಾಸ್ತಿ ಸಮಯ ಕಳೆಯಿನ ದಾಖಲೆನ್ (195 ದಿನೊಕುಲು) ಆರ್ ದೀತೆರ್. ನಾಸಾದ ಸಾರ್ವಜನಿಕ ವಕ್ತಾರೆರ್, ಕಾಲ್‌ಬರ್ಟ್ ವರದಿ ಕೋಲ್ಬರ್ಟ್ ರಿಪೋರ್ಟ್ ಟೆಲಿವಿಷನ್ ಕಾರ್ಯಕ್ರಮೊಡು ಐಎಸ್ಎಸ್ ದ ನೋಡ್ 3 ಗ್ ಪ್ರಸ್ತಾವಿತ ಪುದರ್ ನ್ ಘೋಷಣೆ ಮಲ್ಪೆರೆ ಆರ್ ಆಯ್ಕೆ ಆಯೆರ್.

## ವೈಯಕ್ತಿಕ ವಿವರೊಲು
ಡಾ. ದೀಪಕ್ ಪಾಂಡ್ಯ ಬುಕ್ಕೊ ಬೊನ್ನಿ ಪಾಂಡ್ಯ, ಮೊಕುಲೆನ ಮಗಳಾದ್ ಯುಕ್ಲಿಡ್, ಒಹಿಯೋಡ್ ಪುಟ್ಟುವೆರ್. ಅರೆನ ಅಪ್ಪೆ ಅಮ್ಮೆರ್ ಇತ್ತೆ ಫಾಲ್ಮೌತ್, ಮ್ಯಾಸಚೂಸೆಟ್ಸ್ ಡ್ ಜೀವನ ಮಲ್ತೊಂದುಲ್ಲೆರ್. ವಿಲಿಯಮ್ಸ್ ನ ಅಮ್ಮೆ ದೀಪಕ್ ಪಾಂಡ್ಯ ಒರಿ ಪುದರ್ ಪೋಯಿನ ನರವಿಜ್ಞಾನಿ. ದೀಪಕ್ ಪಾಂಡ್ಯ ಭಾರತದ ಗುಜರಾತ್‌ಡ್ದ್ ಬತ್ತಿನಾರ್ ಬುಕ್ಕೊ ಅರೆನ ಅಪ್ಪೆನ ಪಿರಾಕ್ದಕ್ಲೆನ್ ತೂಯೆರೆ ಭಾರತೊಗು ಬತ್ತೆರ್. ಅರೆನ ಅಮ್ಮೆರೆನ ಕಡೆಟ್, ವಿಲಿಯಮ್ಸ್ ಸ್ಲೋವಿನ್‌ಡ್ದ್ ಬತ್ತಿನಕುಲು.

ವಿಲಿಯಮ್ಸ್ ಮೈಕೆಲ್ ವಿಲಿಯಮ್ಸ್ ನ್ ಮದಿಮೆ ಆಯೆರ್. ಅಕುಲು ರಡ್ಡ್ ಜನಲಾ ಕರಿನ 16 ವರ್ಸೊಡ್ದಿಂಚಿ ಮದಿಮೆ ಆದ್ ಸಂಸಾರ ಮಲ್ತೊಂದು ಉಲ್ಲೆರ್. ಅಕುಲು ರಡ್ಡ್ ಜನಲಾ ಅಕ್ಲೆನ ವೃತ್ತಿಜೀವನದ ಸುರುತ ದಿನೊಕುಲೆಡ್ ಹೆಲಿಕಾಪ್ಟರ್ ಪೈಲಟ್ ಆದ್ ಬೇಲೆ ಮಲ್ತೆರ್. ಬಲಿಪುನ, ಮೀಂದುನ, ಬೈಕಿಂಗ್, ವಿಂಡ್ ಸರ್ಫಿಂಗ್, ಸ್ನೋಬೋರ್ಡಿಂಗ್, ಬುಕ್ಕೊ ಬಿಲ್ಲುಗಾರಿಕೆ ಸೇರ್ದ್ ಮಸ್ತ್ ಆಸಕ್ತಿದ ಹವ್ಯಾಸೊಲು ಅರೆಗ್ ಉಂಡು. ಆರ್ ಬೊಸ್ಟನ್ ರೆಡ್ ಸಾಕ್ಸ್ ತಂಡೊದ ಮಲ್ಲ ಅಭಿಮಾನಿ. ಅಕ್ಲೆಗ್ ಗೊರ್ಬಿ ಪನ್ಪಿನ ಒಂಜಿ ಪ್ರೀತಿದ ಜ್ಯಾಕ್ ರಸ್ಸೆಲ್ ಟೆರಿಯರ್ ನಾಯಿ ಉಂಡು.

## ಕಲ್ಪಾಟಿಗೆ
ಸುನಿತಾ ವಿಲಿಯಮ್ಸ್ ತನ್ನ ಪ್ರೌಢಶಾಲೆದ ಶಿಕ್ಷಣೊನು ಮ್ಯಾಸಚೂಸೆಟ್ಸ್ ದ ನೀಧಮ್ ಡ್ ನೀಧಮ್ ಪ್ರೌಢಶಾಲೆಡ್ ಮುಗಿತ್‌ದ್ ೧೯೮೩ಡ್ ಪದವಿ ಪಡೆಯೆರ್. ೧೯೮೭ಡ್, ಯುನೈಟೆಡ್ ಸ್ಟೇಟ್ಸ್ ನೇವಲ್ ಅಕಾಡೆಮಿಡ್ದ್ ಭೌತ ವಿಜ್ಞಾನೊಡು ವಿಜ್ಞಾನ ಸ್ನಾತಕೋತ್ತರ ಪದವಿನ್ ಪಡೆಯೆರ್. ಅಯಿಡ್ದ್ ಬುಕ್ಕೊ ೧೯೯೫ಡ್ ಫ್ಲೋರಿಡಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಡ್ದ್ ಎಂಜಿನಿಯರಿಂಗ್ ಮ್ಯಾನೇಜ್ ಮೆಂಟ್ ಡ್ ಮಾಸ್ಟರ್ ಆಫ್ ಸೈನ್ಸ್ ಪದವಿನ್ ಪಡೆಯೆರ್.

## ಮಿಲಿಟರಿ ವೃತ್ತಿ
೧೯೮೭ಡ್, ವಿಲಿಯಮ್ಸ್ ನ್ ಅಮೇರಿಕದ ನೌಕಾಪಡೆಗ್ ಸೇರೊಡಾಂಡ ಒಪ್ಪಿಗೆ ಕೊರ್ತೆರ್. ೧೯೮೯ಡ್ ನೌಕಾಪಡೆತ ಪೈಲಟ್ ಆದ್ ನೇಮಕ ಆಯೆರ್ ಬುಕ್ಕೊ ೧೯೯೩ಡ್ ನೌಕಾಪಡೆತ ಟೆಸ್ಟ್ ಪೈಲಟ್ ಶಾಲೆಡ್ದ್ ಪದವಿ ಪಡೆಯೆರ್.

## ನಾಸಾಡ್ ವೃತ್ತಿಜೀವನ
right|thumb| ಗಗನಯಾತ್ರಿ ಸುನಿತಾ ಎಲ್. ವಿಲಿಯಮ್ಸ್, ದಂಡಯಾತ್ರೆ ೧೪ ಫ್ಲೈಟ್ ಎಂಜಿನಿಯರ್, ಯೋಜಿತ ಮೂಜನೆ ಎಕ್ಸ್ ಟ್ರಾವೆಹಿಕ್ಯುಲರ್ ಚಟುವಟಿಕೆ (ಇವಿಎ)
೨೦೦೮ಡ್ದ್, ವಿಲಿಯಮ್ಸ್ ನಾಸಾದ ಗಗನಯಾತ್ರಿ ಕಚೇರಿದ ಉಪ ಮುಖ್ಯಸ್ಥೆರಾದ್ ಸೇವೆ ಮಲ್ತೊಂದುಲ್ಲೆರ್.

ಮಾತಾ ಗಗನಯಾತ್ರಿಲೆನಲೆಕನೆ, ವಿಲಿಯಮ್ಸ್ ಒರ್ತಿ ಪರವಾನಗಿ ಪಡೆಯಿನ ಹವ್ಯಾಸಿ ರೇಡಿಯೋ ಆಪರೇಟರ್. ೨೦೦೧ಡ್ ಟೆಕ್ನಿಷಿಯನ್ ಕ್ಲಾಸ್ ಲೈಸೆನ್ಸ್ ಪರೀಕ್ಷೆಡ್ ಪಾಸ್ ಆಯೆರ್ ಬುಕ್ಕೊ ಆಗಸ್ಟ್ ೧೩, ೨೦೦೧ ಡ್ ಫೆಡರಲ್ ಕಮ್ಯುನಿಕೇಶನ್ಸ್ ಕಮಿಷನ್ ಡ್ದ್ ರೇಡಿಯೋ ಕಾಲ್ ಸೈನ್ KD5PLB ನ್ ಪಡೆಯೆರ್.  ಐಎಸ್ಎಸ್ ಡ್ದ್, ವಿಲಿಯಮ್ಸ್ ಅಲ್ಪದ ರಡ್ಡ್ ರೇಡಿಯೋಲೆಡ್ ಒಂಜಿನ್ ಬಳಸದ್ ಶಾಲೆದ ಜೋಕುಲೆನೊಟ್ಟುಗು ಬಾಸೆಂಡೆರ್.

## ಬಾಹ್ಯಾಕಾಶ ರಾಪಟದ ಅನುಭವೊಲು

### ಎಸ್.ಟಿ.ಎಸ್-೧೧೬
ವಿಲಿಯಮ್ಸ್ ನ್[ಡಿಸೆಂಬರ್ ೯, ೨೦೦೬ ಡ್ ಅಂತರರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರೊಗು ಎಸ್ ಟಿ ಎಸ್ -೧೧೬ ಡ್ ಡಿಸ್ಕವರಿ ಶಟಲ್‌ಡ್ ಎಕ್ಸ್‌ಎಡಿಷನ್ ೧೪ ಸಿಬ್ಬಂದಿಗ್ ಸೇರೊಡಾಂಡ ಉಡಾವಣೆ ಮಲ್ತೆರ್. ಏಪ್ರಿಲ್ ೨೦೦೭ಡ್, ರಷ್ಯಾದ ಸಿಬ್ಬಂದಿಲು ಅಕ್ಲೆನ ಕಕ್ಷೆನ್ ಎಕ್ಸ್‌ಪೆಡಿಷನ್ 15 ಗ್ ಬದಲಾವಣೆ ಮಲ್ತೆರ್.

ವಿಲಿಯಮ್ಸ್ ಭಗವದ್ಗೀತೆದ ಪುಸ್ತಕೊನು, ಗಣಪತಿ ದೇವೆರೆನ ಒಂಜಿ ಎಲ್ಯ ಮೂರ್ತಿನ್, ಬುಕ್ಕೊ ಅಂತರರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರೊಗು (ಐಎಸ್ಎಸ್) ಪೋಪಿನ ಪ್ರಯಾಣೊಗು ಕೆಲವು ಸಮೋಸೊಲೆನ್, ಬುಕ್ಕೊ ಕೆಲವು ದೈನಂದಿನ ಅಗತ್ಯೊಲೆನ್ ತೂದು ಬತ್ತೆರ್.

### ದಂಡಯಾತ್ರೆ ೧೪ ಬುಕ್ಕೊ ೧೫
thumb|ವಿಲಿಯಮ್ಸ್ ಏಪ್ರಿಲ್ ೧೬, ೨೦೦೭ಡ್ ಅಂತರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರೊಡ್ದ್ ಬೋಸ್ಟನ್ ಮ್ಯಾರಥಾನ್ ನ್ ಮುಗಿತ್ನ ಸುರುತ ವ್ಯಕ್ತಿ ಆಯೆರ್.
ಭೂಮಿದ ಕಕ್ಷೆನ್ ಬುಡ್ದು ಪೋಯಿ ಬುಕ್ಕೊ ಡಿಸ್ಕವರಿ ಶಟಲ್ ತನ್ನ ಇಷ್ಟದ ತರೆತ ಕುಜಲ್ ನ್  ಲಾಕ್ಸ್ ಆಫ್ ಲವ್ ಸಂಸ್ಥೆಗ್ ದಾನ ಮಲ್ಪೆರೆ ಆರ್ ಏರ್ಪಾಡ್ ಮಲ್ತೆರ್. ಜಾನ್ ಹಿಗ್ಗಿನ್ಬೊಥಮ್ ಅಂತರರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರೊಡು ವಿಲಿಯಮ್ಸ್ ನ ಕುಜಲ್ ನ್. STS-116 ದ ಸಿಬ್ಬಂದಿಲು ಕುಜಲ್ ನ್  ಭೂಮಿಗ್ ಪಿರ ಕನತೆರ್.

ಎಸ್ ಟಿ ಎಸ್ -೧೧೬ ಮಿಷನ್ ದ ಎನ್ಮನೆ ದಿನೊಟು, ವಿಲಿಯಮ್ಸ್ ಬಾಹ್ಯಾಕಾಶ ನೌಕೆಡ್ದ್ ಪಿದಯಿ ಬತ್ತ್ದ್ ತನ್ನ ಸುರುತ ಬಾಹ್ಯಾಕಾಶ ನಡಿಗೆದ ಚಟುವಟಿಕೆಲೆನ್ ಮಲ್ತೆರ್. ವಿಲಿಯಮ್ಸ್ ಜನವರಿ ೩೧, ಫೆಬ್ರವರಿ ೪, ಬುಕ್ಕೊ ಫೆಬ್ರವರಿ ೯, ೨೦೦೭ ಡ್ ಮೈಕೆಲ್ ಲೋಫೆಜ್-ಅಲ್ಜೀರಿಯಾನೊಟ್ಟುಗು ಐಎಸ್ಎಸ್ ಡ್ದ್ ಮೂಜಿ ಬಾಹ್ಯಾಕಾಶ ನಡಿಗೆ ಲೆನ್ ಮುಗಿತ್ದೆರ್. ಈ ನಡಿಗೆದ ಪೊರ್ತುಡು, ಕ್ಯಾಮೆರಾ ಸರಿಯಾದ್ ಸುರಕ್ಷಿತವಾದ್ ಇಜ್ಜಿ, ಬುಕ್ಕೊ ವಿಲಿಯಮ್ಸ್ ಅವೆನ್ ಸರಿ ಮಲ್ಪುನ ದುಂಬು, ಅಯಿನ್ ಸಡಿಲ ಮಲ್ತ್ದ್ ಆಕಾಶೊಡು ತೇಲುಂಡು. 
left|thumb|250x250px| ಸುನಿತಾ ಎಲ್. ವಿಲಿಯಮ್ಸ್ ಬುಕ್ಕೊ ಜಾನ್ ಇ. ಹಿಗ್ಗಿನ್ಬೊಥಮ್ (ಮುನ್ನಡೆ) (ಎಸ್ಟಿಎಸ್-೧೧೬ ಮಿಷನ್ ಸ್ಪೆಷಲಿಸ್ಟ್ಸ್) ಡೆಸ್ಟಿನಿ ಲ್ಯಾಬೊರೇಟರಿಡ್ ಕೆನಡಾರ್ಮ್೨ ಡ್ ಬೇಲೆ ಮಲ್ಪುವೆರ್, ಅಂತರರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರೊಡು ಬೇಲೆ ಮಲ್ಪುನಗ ಒಂಜಿ ಚೆಕ್ಲಿಸ್ಟ್ ಪ್ರಕಾರ ಬೇಲೆ ಮಲ್ಪುವೆರ್.
ವಿಲಿಯಮ್ಸ್ ನವ ದಿನೊಟು ಮೂಜಿ ಆಕಾಶ ನಡಿಗೆಲೆನ್ ಮುಗಿತ್ ದೆರ್. ವಿಲಿಯಮ್ಸ್ ತನ್ನ ಮೂಜಿನೆ ಸ್ಪೇಸ್ ವಾಕ್ ನ್ ಮುಗಿಪಾಯೆರೆ 6 ಗಂಟೆ ಬುಕ್ಕೊ 40 ನಿಮಿಷೊಲೆನ್ ಬಾಹ್ಯಾಕಾಶೊಡು ಕಳೆಯೊಡಾಂಡ್. ಮೂಜಿ ಸ್ಪೇಸ್ ವಾಕ್ ಲೆನ್ ಮುಗಿಪಾಯೆರೆ, ಆರ್ 29 ಗಂಟೆ ಬುಕ್ಕೊ 17 ನಿಮಿಷೊಲು ಬಾಹ್ಯಾಕಾಶೊಡು ಉಪ್ಪೊಡಾಂಡ್. ಈ ವಾಕ್ ಕ್ಯಾಥರೀನ್ ಸಿ ಮಲ್ತಿನ ಸುದೀರ್ಘ ಸ್ಕೈವಾಕ್ ದ ದುಂಬುದ ದಾಖಲೆನ್ ಪೊಲಿತೆರ್. ವಿಲಿಯಮ್ಸ್ ಥಾರ್ನ್ಟನ್ ನ ದಾಖಲೆನ್ ಲಾ ಪೊಲಿತೆರ್.   ಡಿಸೆಂಬರ್ ೧೮, ೨೦೦೭ ಡ್, ಎಕ್ಸ್ ಪೆಡಿಷನ್ ೧೬ ದ ಭಾಗವಾದ್ ತನ್ನ ನಾಲ್ನೇ ಎಕ್ಸ್ಟ್ರಾ-ವೆಹಿಕ್ಯೂಲರ್ ಆಕ್ಟಿವಿಟಿ|ಸ್ಪೇಸ್ ವಾಕ್ ದ ಪೊರ್ತುಡು, ಪೆಗ್ಗಿ ವಿಟ್ಸನ್ ಒಟ್ಟು ೩೨ ಗಂಟೆ, ೩೬ ನಿಮಿಷೊಲೆನ ಎಕ್ಸ್ ಟ್ರಾವೆಹಿಕ್ಯುಲರ್ ಆಕ್ಟಿವಿಟಿ (ಇವಿಎ) ನ್ ಪೂರ್ಣ ಮಲ್ತೆರ್, ಉಂದು ವಿಲಿಯಮ್ಸ್ ಮಲ್ತಿನ ಅತ್ಯಂತ ಸುದೀರ್ಘ ಸ್ಪೇಸ್ ವಾಕ್.

ವಿಲಿಯಮ್ಸ್ ಜಾಸ್ತಿ ಮಸಾಲೆದ ಆಹಾರೊನು ಕೇಂಡೆರ್, ಅಂಚಾದ್ ಮಾರ್ಚ್ ೨೦೦೭ ದ ಸುರುಟು ಪ್ರೊಗ್ರೆಸ್ ಬಾಹ್ಯಾಕಾಶ ನೌಕೆಡ್ ಒಂಜಿ ಟ್ಯೂಬ್ ಡ್ ವಾಸಾಬಿನ್ ಕಡಪುಡುವೆರ್. ನಲಿಕೆನ್ ತೆರೆಯಿನಗ, ಭೂಮಿದ ವಾತಾವರಣದ ಒತ್ತಡೊಡು ದಿಂಜಿನ ಜೆಲ್ ಲೆಕೊದ ಪೇಸ್ಟ್ ಐಎಸ್ಎಸ್ ದ ಉಲಾಯಿ ಕಮ್ಮಿ  ಒತ್ತಡೊಡು ಇಚ್ಛಾಪೂರ್ವಕವಾದ್ ಪಿದಯಿ ಬತ್ತ್ಂಡ್. ಆ ಪರಿಸರೊಡು ವಾಸಾಬಿನ್ ಸಂಗ್ರಹ ಮಲ್ಪೆರೆ ಕಷ್ಟ ಆಂಡ್.

ವಿಲಿಯಮ್ಸ್ ಏಪ್ರಿಲ್ ೧೬, ೨೦೦೭ ಡ್ ಕಕ್ಷೆಡ್ ಮ್ಯಾರಥಾನ್ ನ್ ಮುಗಿತ್ನ ಸುರುತ ಗಗನಯಾತ್ರಿ ಆಯೆರ್.  ವಿಲಿಯಮ್ಸ್ 2007 ಬೋಸ್ಟನ್ ಮ್ಯಾರಥಾನ್ ನ್ 4 ಗಂಟೆ ಬುಕ್ಕೊ 24 ನಿಮಿಷೊಡು ಮುಗಿತೆರ್. ಒರಿನ ತಂಡದ ಸದಸ್ಯೆರ್ ಅಕುಲೆಗ್ ಕಿತ್ತಳೆ ಕೊರ್ದು ಉತ್ತೇಜನ ಕೊರ್ತೆರ್. ವಿಲಿಯಮ್ಸ್ ನ ಅಕ್ಕ, ದಿನಾ ಪಾಂಡ್ಯ, ಬುಕ್ಕೊ ಬೇತೆ ಒರ್ತಿ ಗಗನಯಾತ್ರಿ , ಕರೆನ್ ಎಲ್. ನೈಬರ್ಗ್, ಭೂಮಿಡ್ ಒಂಜಿ ಮ್ಯಾರಥಾನ್ ನ್ ಮುಗಿತ್ದೆರ್. ವಿಲಿಯಮ್ಸ್ ಈ ವಿವರೊಲೆನ್ ಮಿಷನ್ ಕಂಟ್ರೋಲ್ ಡ್ದ್ ಪಡೆಯೆರ್. ೨೦೦೮ಡ್, ವಿಲಿಯಮ್ಸ್ ಬೋಸ್ಟನ್ ಮ್ಯಾರಥಾನ್ ಆನ್ ಅರ್ಥ್ ಡ್ ಪಾಲ್ ಪಡೆಯೆರ್. ಅವೇ ವರ್ಷ, ಫೇಮಸ್ ಗೇಮ್ ಶೋ ಡ್ಯುಯೆಲ್ ಈ ಘಟನೆದ ಬಗ್ಗೆ ಒಂಜಿ ಪ್ರಶ್ನೆ ಕೇಂಡೆರ್. ಉತ್ತರೊಲು ಈ ರೀತಿ ಇತ್ತ್ಂಡ್: : ಲಂಡನ್, ನ್ಯೂಯಾರ್ಕ್, ಅಂತರರಾಷ್ಟ್ರೀಯ ಬಾಹ್ಯಾಕಾಶ ಕೇಂದ್ರ, ಪ್ಯಾರಿಸ್. ಐಎಸ್ಎಸ್ ನಿಖರವಾದ್ ಉತ್ತರ ಆದಿತ್ತ್ಂಡ್.

STS-117 ಡ್ "ಅಟ್ಲಾಂಟಿಸ್" ಶಟಲ್ ಡ್ ವಿಲಿಯಮ್ಸ್ ನ್ ಭೂಮಿಗ್ ವಾಪಸ್ ಕನಯೆರೆ ನಿರ್ಧಾರ ಏಪ್ರಿಲ್ 26, 2007 ಡ್ ಮಲ್ತೆರ್. ಅಂಚಾದ್, ವಿಲಿಯಮ್ಸ್ ಅಮೆರಿಕದ ಏಕವ್ಯಕ್ತಿ ಬಾಹ್ಯಾಕಾಶ ಯಾನದ ದಾಖಲೆನ್ ಮಾತ್ರ ಪೊಲಿಪೆರೆ  ಸಾಧ್ಯ ಆಯಿಜಿ. ಆಂಡ ಇತ್ತೆ, ಅರೆನ ದುಂಬುದ ಪಾಲುದಾರೆರ್, ಗಗನಯಾತ್ರಿ ಕಮಾಂಡರ್ ಮಿಚೆಲ್ ಲೋಫೆಜ್-ಅಲ್ಜೀರಿಯಾ, ಈ ದಾಖಲೆನ್ ಪೊಲಿತೆರ್.

ಆಂಡ ಒಂಜಿ ಪೊಂಜೆನ ಅತಿ ದೀರ್ಘಕಾಲದ ಬಾಹ್ಯಾಕಾಶ ಯಾನದ ದಾಖಲೆನ್ ಆರ್ ಪೊಲಿತೆರ್.

### ಎಸ್.ಟಿ.ಎಸ್-೧೧೭
ವಿಲಿಯಮ್ಸ್ STS-117 ಡ್ ಮಿಷನ್ ಸ್ಪೆಷಲಿಸ್ಟ್ ಆದ್ ಸೇವೆ ಮಲ್ತೆರ್ ಬುಕ್ಕೊ ಜೂನ್ 22, 2007 ಡ್ STS-117 ಮಿಷನ್ ದ ಕದೆಟ್ ಭೂಮಿಗ್ ವಾಪಸ್ ಬತ್ತೆರ್. ಸ್ಪೇಸ್ ಶಟಲ್ *ಅಟ್ಲಾಂಟಿಸ್* 3:49 a.m. ಈಸ್ಟರ್ನ್ ಡೇಲೈಟ್ ಟೈಮ್ ( EDT ) ಡ್ ಕ್ಯಾಲಿಫೋರ್ನಿಯಾದ ವಾಯುಪಡೆತ ನೆಲೆಟ್ ಜತ್ತ್ಂಡ್. ವಿಲಿಯಮ್ಸ್ 195 ದಿನೊಕುಲು ಬಾಹ್ಯಾಕಾಶೊಡು ಕಳೆಯಿನ ಬುಕ್ಕೊ ಸುರಕ್ಷಿತವಾದ್ ಭೂಮಿಗ್ ವಾಪಸ್ ಬತ್ತೆರ್.

ಕೇಪ್ ಕಾರ್ನಿವಲ್ ಡ್ ಪ್ರತಿಕೂಲ ಹವಾಮಾನ ಪರಿಸ್ಥಿತಿಡ್ದ್, ಮಿಷನ್ ಮ್ಯಾನೇಜರ್ ನಕುಲು ಅಟ್ಲಾಂಟಿಸ್ ನ್ ಮೊಜಾವೆ ಮರುಭೂಮಿಡ್ ಎಡ್ವರ್ಡ್ಸ್ ದ ಪುಡೆಕ್ ಕಡಪುಡೊಡಾಪುಂಡು. ಅಂಚನೆ, ಬಾಹ್ಯಾಕಾಶ ನೌಕೆ 24 ಗಂಟೆಡ್ ಮೂಜಿ ಸರ್ತಿ ನೆಲನ್ ಮುಟ್ಟುನೆನ್ ತಪ್ಪಾವೊಡಾಂಡ್. "ಸುಸ್ವಾಗತ,  ಮಲ್ಲ ಮಿಷನ್ ಡ್ ಯಶಸ್ವಿ ಆಯಿನೆಕ್ ಅಭಿನಂದನೆಲು," ನಾಸಾ ಮಿಷನ್ ಕಂಟ್ರೋಲ್ ಅಧಿಕಾರಿಲು ವಿಲಿಯಮ್ಸ್ ಬುಕ್ಕೊ ಅರೆನ ತಂಡದ ಒರಿನಕ್ಲೆಗ್ ಬಾಹ್ಯಾಕಾಶ ನೌಕೆ ಭೂಮಿಗ್ ಬತ್ತಿನ ಕೆಲವು ಕ್ಷಣೊಡ್ದು ಬುಕ್ಕೊ ಪನ್ಪೆರ್.

ಭೂಮಿಗ್ ಜತ್ತ್ನ   ಬುಕ್ಕೊ, 41 ವರ್ಷೊದ ವಿಲಿಯಮ್ಸ್ ನ್ ಎಬಿಸಿ ಟೆಲಿವಿಷನ್ ಜಾಲೊಡು "ವಾರೊದ ವ್ಯಕ್ತಿ" ಪಂಡ್ದ್ ಪುದರ್ ದೀಯೆರ್. ಕಾಯಿಲೆಡ್ದ್ ಕುಜಲ್ ಕಳೆವೊಂದಿತ್ತಿನಕ್ಲೆಗ್ ಸಹಾಯ ಮಲ್ಪೆರೆ ತನ್ನ ಕುಜಲ್ ನ್ ದಾನ ಮಲ್ತಿನ ವಿಲಿಯಮ್ಸ್ ನ್ ಡಿಸೆಂಬರ್ ಡ್ ಗುರುತಿಸಯೆರ್.

## ೨೦೦೭-ಭಾರತೊಗು ಭೇಟಿ
ವಿಲಿಯಮ್ಸ್ ಸೆಪ್ಟೆಂಬರ್ ೨೦೦೭ಡ್ ಭಾರತೊಗು ಬತ್ತೆರ್. ಭಾರತೊಡು, 1915ಡ್ ಮಹಾತ್ಮಾ ಗಾಂಧಿ ಸುರು ಮಲ್ತಿನ ಸಬರ್ಮತಿ ಆಶ್ರಮೊಗು ಬುಕ್ಕೊ ಗುಜರಾತ್ ಡ್ ಅರೆನ ಪಿರಾಕ್ದ ಊರು ಜುಲಾಸನ್ ಗ್ ಭೇಟಿ ಕೊರ್ತೆರ್. ವರ್ಲ್ಡ್ ಗುಜರಾತಿ ಸಂಸ್ಥೆಡ್ದ್ ಕೊರ್ಪಿನ ಸರ್ದಾರ್ ವಲ್ಲಭ್ ಭಾಯ್ ಪಟೇಲ್ ವರ್ಲ್ಡ್ ಟ್ಯಾಲೆಂಟ್ ಅವಾರ್ಡ್ ನ್ ಸುರುಕು ಸುನಿತಾ ವಿಲಿಯಮ್ಸ್ ಗ್ ಕೊರ್ತೆರ್, ಒರ್ತಿ ಭಾರತೀಯ ಮೂಲದ ಪೊಣ್ಣು, ಅರೆಗ್ ಭಾರತೀಯ ಪೌರತ್ವ ಇಜ್ಜಿ. ಅರೆನ ಸೋದರ ಮಗನ  ಅಕ್ಕನ ಇಲ್ಲಗ್ ಲಾ ಪೋದು ಅಲೆನ ಮಗೆನ ಪುಟ್ಟು ಪರ್ಬೊಗುಲಾ ಪೋಯೆರ್. ಅಕ್ಟೋಬರ್ ೪, ೨೦೦೭ಡ್, ವಿಲಿಯಮ್ಸ್ ಅಮೆರಿಕನ್ ರಾಯಭಾರ ಕಚೇರಿ ಶಾಲೆಗ್ ಭೇಟಿ ಕೊರ್ತೆರ್ ಬುಕ್ಕೊ ರಾಷ್ಟ್ರಪತಿ ಭವನೊಡು ಭಾರತೀಯ ಅಧ್ಯಕ್ಷೆ ಪ್ರತಿಭಾ ಪಾಟೀಲ್ ನ್ ತೂಯೆರ್. 
ಚಿತ್ರ:Suni_Williams_with_a_student_at_delhi.jpg| ನೆಹರೂ ಸ್ಮಾರಕ, ದೆಹಲಿ
ಚಿತ್ರ:Sunita_&_PM.jpg| ಪ್ರಧಾನಿ ಮನ್ಮೋಹನ್ ಸಿಂಗ್ ನ ಒಟ್ಟುಗು ಕಮಾಂಡರ್ ವಿಲಿಯಮ್ಸ್


## ಸಂಸ್ಥೆಲು
* ಸೊಸೈಟಿ ಆಫ್ ಎಕ್ಸ್ಪೆರಿಮೆಂಟಲ್ ಟೆಸ್ಟ್ ಪೈಲಟ್ಸ್
* ಸೊಸೈಟಿ ಆಫ್ ಫ್ಲೈಟ್ ಟೆಸ್ಟ್ ಇಂಜಿನಿಯರ್ಸ್
* ಅಮೆರಿಕನ್ ಹೆಲಿಕಾಪ್ಟರ್ ಅಸೋಸಿಯೇಷನ್

## ಪ್ರಶಸ್ತಿ ಬುಕ್ಕೊ ಗೌರವೊಲು
* ನೌಕಾ ಪ್ರಶಸ್ತಿ ಪದಕೊಲು (ರಡ್ಡ್ ಸರ್ತಿ)
* ನೌಕಾಪಡೆ ಬುಕ್ಕೊ ಮರೈನ್ ಕಾರ್ಪ್ಸ್ ಮೆರಿಟ್ ಪದಕ
* ಮಾನವೀಯ ಸೇವೆದ ಪದಕ ಬುಕ್ಕೊ ಬೇತೆ ಸೇವೆದ ಪ್ರಶಸ್ತಿಲು

## ಮೂಲೊಲು

## ಬಾಹ್ಯ ಕೊಂಡಿಲು

* ಸುನಿತಾ ವಿಲಿಯಮ್ಸ್ ನ ನಾಸಾ ಜೀವನ ಚರಿತ್ರೆ ಫೆಬ್ರವರಿ ೨೦೦೮
* ಸುನಿತಾ ವಿಲಿಯಮ್ಸ್ ನ ಸ್ಪೇಸ್ ಪ್ಯಾಕ್ಟ್ ಜೀವನ ಚರಿತ್ರೆ ಆಗಸ್ಟ್ ೧೧, ೨೦೦೭
* ನಿರಾಲಿ ಪತ್ರಿಕೆ: ಕೆಲಸ ಮಲ್ಪುನ ಪೊಣ್ಣು: ಸುನಿತಾ ವಿಲಿಯಮ್ಸ್ ಡ್ Archived, ನವೆಂಬರ್ ೨೦೦೪